Diari Oficial de la Generalitat Valenciana


Sumari del DOGV 9396, del 02-08-2022 (2022/7326)

RESOLUCIÓ de 28 de juliol de 2022, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9396

Data del DOGV
:   02-08-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7326


Data del document
:   28-07-2022

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 de juliol de 2022, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2022. [2022/7326]  
  
Per Resolució de 21 de gener de 2022, del president de l'Institut Valencià de Competitivitat Empresarial (IVACE), es van convocar ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2022 (DOGV 9264, 26.01.2022).  
L'Article 12. Dotació pressupostària, de la citada resolució de convocatòria disposa en el seu apartat 1 que:  
«1. El pressupost per a la concessió de les subvencions previstes en la present resolució és de 44.613.728 euros, en els termes indicats a continuació amb càrrec al pressupost de l'IVACE de l'exercici 2022, amb càrrec a la línia S0656000, Industrialització de les diferents comarques de la Comunitat Valenciana, previst en la Llei 8/2021, de 30 de desembre, de Pressupostos de la Generalitat per a l'exercici 2022, i està distribuït en funció dels municipis recollits en l'article 2, en els termes indicats a continuació:  
Actuació 1: municipis en risc de despoblació: 2.000.000 euros  
Actuació 2: resta de municipis de la Comunitat: 06.492.134 euros  
El pressupost que poguera resultar sobrant en alguna de les línies després de l'aplicació dels criteris d'adjudicació a les sol·licituds presentades, podrà ser traslladat per la Comissió d'Avaluació a l'altra línia restant.», preveient així mateix en l'apartat 2 del citat article la possibilitat d'un increment pressupostari.  
Vist l'informe del Servei de Promoció Industrial d'IVACE Parcs Empresarials, de data 27 de juliol de 2022 i els acords per la Comissió d'Avaluació en la seua reunió de 18 de juliol de 2022, en el qual es proposa l'ampliació del pressupost del citat programa a fi de poder atendre els projectes proposats després de l'estimació de determinats recursos de reposició presentats per alguns ajuntaments a la denegació de les seues sol·licituds.  
En virtut del que antecedeix, i de conformitat amb el que es disposa en l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
  
- Ampliar la dotació pressupostària de la convocatòria d'ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2022, en 888.074,32 euros, amb recursos disponibles en el pressupost de l'IVACE. El pressupost final del programa ascendeix a la quantitat de 68.057.974,32 euros.  
  
  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
Contra aquest acte, que posa fi a la via administrativa, podrà interposar-se en el termini d'un mes recurs potestatiu de reposició davant el mateix òrgan que ha dictat la resolució, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu, davant el jutjat contenciós administratiu corresponent, de conformitat amb el que es preveu en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
  
València, 28 de juliol de 2022.- El president de l'IVACE: Rafael Climent González.